ایردوغان: فلسطین دعواسیگه صاحب چیقیش مسلمانلرنینگ مشترک دعواسی دیر
جمهور رئیس ایردوغان استانبول ده قدوس سمپوزیمیده صحبت عملگه آشیردی.
ایردوغان: فلسطین دعواسیگه صاحب چیقیش مسلمانلرنینگ مشترک دعواسی دیر
جمهور رئیس ایردوغان استانبول ده قدوس سمپوزیمیده صحبت عملگه آشیردی.
جمهور رئیس نینگ مذکور صحبتدین بعضی بیر جمله لر قوییده گیچه:
ایلک قبله میز مسجد اقصی گه صاحب چیقیش یالغیزگینه مشت لری و قوللریده گی تاشلریدن ایریم هیچ بیر قورالگه ایگه بولمه گن فلسطین لیک باله لرنینگ وظیفه سی ایمس دیر. فلسطین دعواسیگه صاحب چیقیش، قدوس دن محافظه ایتیش برچه مسلمانلرنینگ مشترک دعواسی دیر.
بیزنینگ توقع میز، فلسطین لیکلرگه باسغیچ عملگه آشیریلمس لیگی، قاله عین دمده تاریخی اوله رتاق اوزلریگه مربوط بولگن توپراق لرنینگ اعاده ایتیلیشی اوچون آدیم لرنینگ تیزلیکده آتیلیشی دیر.
مادی معنوی اوله راق قدوس نی یالغیز باشیگه قویمس لیگیمیز کیره ک. بیز بوگونگچه قدوس اوچون عملگه آشیرگن همکارلیگیمیزنی دوام ایتدیره میز. فلسطین نی ایاق اوستیگه توتیش اوچون، مسجد اقصی نینگ مقدس لیگینی محافظه ایتیش اوچون کوچیمیز باریچه کوره شیب فعالیت آلیب باره میز.
فلسطین ده هر کون دوام ایتیب تورگن باسغیچ و ظلم تیزیمی موجود. بو عدالت سیزلیک دنیانینگ کوزی نینگ آلدیده یریم عصردن بیری دوام ایتماقده.
1 ملیارد 700 ملیون اسلام عالمی نینگ یوراکینی یره له گن بو وضعیت اوزگرمه گنده دائیمی حضورنینگ برقرار بولیشی ممکن ایمس. انچه مسئله نینگ سببی نینگ بوجایده گی حادثه ایکن لیگی آشکاردیر.
1948 نچی ییل دن بیری باسغیچ، کوچیریش و تبعیض سیاستی دوام ایتیب تورگن. فلسطین مسئله سیگه بیرلشگن ملتلر تشکیلاتی نینگ خوفسیزلیک شوراسی تامانیدن اهمیت بیریلمه گن لیگینی اویله ی من.
اورته شرق نینگ قلبیده گی بو یاره تدوای ایتیلمه ی منطقه نینگ حضور و سکونت گه ایریشیشی ممکن ایمس.
یقین پیتده یوز بیرگن آذان تارتیشوولرینی خطرناک دیب ایته من. بو حادثه یالغیزگینه فلسطین لیکلرنی ایمس، برچه مسلمانلرنی رنجیده قیلماقده. بو توغریده خواطرلریمیزنی، بو کبی بیر لایحه نینگ قانونی لشیشی بیلن قنده ی خطرناک نتیجه لر یوز بیررلیگینی اسرائیل لیک اداره چیلرگه ایتدیک.
اورته شرق ده دائیمی تینچ لیک اوچون یگانه یول 1967 نچی ییل چیگره سی تعیین ایتیلگن و پایتختی قدوس بولگن مستقل و حکمران بیر فلسطین دولتی نینگ قوریلیشی دیر. خودی شو اوچون خلق ارا جماعت نینگ فلسطین گه بیرگن همکارلیگینی کوپراق قیلیشی کیره ک.
شو پیله سوریه ده تقریباً 1 ملیون انسان اولگن و اولیم حادثه لری دوام ایتیب تورگن. باله، خاتین-قیز ایرککلر اولماقده. بیرلشگن ملتلر تشکیلاتی قیرگه قالدی نیمه قیله دی؟ صبر- صبر دیب طاقت قیلالمه دیک آخر آزاد سوریه اردوسی بیلن سوریه گه باریب کیریش گه مجبور بولیب قالدیک. اسدنینگ حکمران لیگینی نهائی قیلیش اوچون او جایگه باریب کیردیک. عدالت نی تاسیس ایتیش اوچون اوجایده میز.
ایککینچی دنیا حربی شرایطی ایچیده ایجاد ایتیلگن بیر بیرلشگن ملتلر تشکیلاتی خوفسیزلیک شوراسی بار. ایندی شرایط گه اوزگریشلر یوز بیردی. هم قاره لردن اوجایده نماینده لیک قیلیشی تأمین ایتیلیشی کیره ک، همده دنیاده گی برچه اعتقاد گروه لریدن اوجایده نماینده لیک قیلینیشی کیره ک. اگر بیرلشگن ملتلر تشکیلاتی عدالت نی تأمین ایتماقچی بولسه بو شکلده بولیشی ممکن. بیراق بو وضعیت ده مین بیرلشگن ملتلر تشکیلاتیدن عدالت کوتمه ی من.
15 نچی جولایده ملتیم مودرن قوراللرنینگ انسانگه تأثیر قالدیرمه گن لیگینی کورستدیلر. نیمه اوچون؟ اولر شهادت تامان باردیلر. 248 کیشینی شهید بیردیک. 2 مینگ 193 کیشی غازیمیز بار. اما الحمدالله او فتو دیب ایتیلگن ترور تشکیلاتی بو اولکه ده آماجی گه ییتیب بارالمه دی، بارالمه یدی.
pes_Arab pes_Arab pes_Arab pes_Arab azb_Arab pes_Arab azb_Arab azb_Arab azb_Arab prs_Arab azb_Arab prs_Arab azb_Arab azb_Arab azb_Arab azb_Arab azb_Arab